ענת קדרון

ענת קדרון (נולדה ב-19 ביולי 1966) היא היסטוריונית ישראלית, פרופסור חבר ב. עוסקת בהכשרת מורים ומורות, במסלול להכשרת פרחי הוראה במכללה האקדמית תל חי.

ילדות ומשפחה 
קדרון היא בתם של רבקה (לבית טוגנדרייך-דרור) ו שהיה רס"ר אלקטרוניקה בחיל הים ונפל בעת טיבוע המשחתת אילת. קדרון גדלה במושב משמר השבעה. למדה בתיכון האזורי רמלה-לוד במגמה ריאלית-ביולוגית. עם סיום לימודיה התנדבה לשנת שירות ב"גרעין עודד" של בני המושבים והדריכה במועצה אזורית מטה יהודה.

שירות צבאי 
בשנת 1985 התגייסה לחיל הים ושירתה כבקרית שליטה בראש הנקרה.

בשנת 1986 עברה קורס קצינות ושירתה כקצינת ח"ן ותנאי שירות בבסיס אשדוד ושייטת 13.

לימודים והשכלה
קדרון למדה באוניברסיטת חיפה בה השלימה שלושה תארים: תואר ראשון בלימודי ארץ ישראל בהצטיינות, תואר שני בציוויליזציות ימיות ובלימודי ארץ ישראל. 
תזה שכתבה: חיל הים - שנת ההקמה, בהנחיית פרופ' יואב גלבר.

בשנת 2007 סיימה קדרון את לימודי הדוקטורט. עבודת הדוקטורט שנכתבה אצל פרופ' יוסי בן-ארצי עסקה בהקמת הקהילה העברית בחיפה המנדטורית.

בשנת 2008 זכתה במלגת פוסט-דוקטורט מטעם האוניברסיטה הפתוחה ובהנחיית פרופ' אביבה חלמיש.

קדרון בוגרת תוכנית במכון מנדל למנהיגות בהכשרה להוראה באקדמיה.

מחקר והוראה
קדרון שימשה כמורה בכמה מוסדות בו זמנית:
 1992–1996: לימדה במרכז חינוך ליאו באק, בחיפה, הוראת היסטוריה, ריכוז המגמה ללימודי ים.
 1996–2010: בית הספר התיכון מנור-כברי, הוראת היסטוריה
 2005–2014: מדריכה במשרד החינוך
 2013–2023: עסקה בהוראה בחוג ללימודי ארץ ישראל באוניברסיטת חיפה.
 משנת 2014 חברת סגל בכירה במכללת אוהלו.
 משנת 2022, עם איחוד המכללות, נעשתה חברת סגל בכיר ב.

בין יתר תפקידיה מכהנת כראש החוג להוראת לימודי ארץ ישראל, ראש המסלול לתואר שני, ודיקנית הפקולטה להוראת לימודי הרוח והחברה.

פעילות מדעית וציבורית
משנת 2019 עורכת שותפה בכתב העת "דפים", הוצאת הספרים של מכון מופ"ת.
חברת מערכת של כתב העת זמן חינוך, כתב העת רוח הספורט ואריאל (הוצאת ספרים) המתרכזת בידיעת הארץ.

קדרון חברה בפורומים מקצועיים:
הפורום הישראלי להיסטוריה סביבתית IFEH
הפורום הבין אוניברסיטאי לחקר תקופת המנדט
הפורום לחוקרי וחוקרות ישראל, המכון לחקר הציונות וישראל ע"ש חיים ויצמן, אוניברסיטת תל אביב
האגודה ללימודי ישראל (AIS)

פרסומים
קדרון פרסמה יותר מחמישים מאמרים מקצועיים.

פרסומים נבחרים
 The Colonial Swamp in Mandatory Palestine: The Na'amien Wetlands Between Local and Global British Interests in Palestine, Middle Eastern Studies (online 9/3/2023)
 Shaping the Acre region in Mandatory Palestine 1917-1948, Environmental conditions and conflicting colonial interests, Mediterranean Historical Review, 37:2 (2022) pp. 229–253,
 Hebrew Community Organizations in the Mixed Cities of Mandatory Palestine and the Creation of the Jewish National Home, Journal of Modern Jewish Studies. (on line: January 20, 2022)
 Local communities and separate space: The Zionist stance on Jewish settlement in Arab cities - The case of Acre, Journal of urban history (on line: December 9,
 "מקהילה יהודית עדתית לקהילה עברית לאומית: הקמת קהילות לאומיות עבריות נבדלות בערים המעורבות בתקופה המנדטורית", מחקרי משפט, ל, 2, תשע"ו
 "היבטים פוליטיים ומפלגתיים בהקמת השירות הימי במלחמת העצמאות. הזירה הימית מראשית ההעפלה עד ראשית המדינה", 1934-1949", עלי זית וחרב, ז', הוצ' מרכז גלילי, (2007), עמ' 63–133.
 מים סוערים בנמל הבית: המאבק על מעמדו והפעלתו של נמל חיפה במעבר מיישוב למדינה, מרדכי בר-און, יצחק גרינברג, מאיר חזן (עורכים), כלכלה במלחמה, קובץ מחקרים על החברה האזרחית במלחמת העצמאות, 2017, עמ' 71–106.
 "סערה בים – מהשירות הימי לחיל הים", רוית ויסמן, יגאל אייל (ע), המלחמה המעצבת הראשונה, שבעה מאמרים במלאת שבעים שנה למלחמת העצמאות, הוצ' משרד הביטחון, 2018, עמ' 187–248.
 ענת קדרון, "מקום לאומי בסביבה מעורבת: עיצוב המרחב הלאומי בחיפה בתקופת המנדט", קתדרה לתולדות ארץ-ישראל ויישובה,2019. עמ', 84-59 173.

ספרים מדעיים 
ענת קדרון, בין לאום ומקום סיפורה של הקהילה העברית בחיפה, ירושלים, יד יצחק בן צבי, 2012.

ענת קדרון, שולי לינדר ירקוני סיפורה של קהילה נשכחת, ראשיתו ואחריתו של היישוב היהודי בעכו המנדטורית. ירושלים, הוצאת מגנס, 2022
ספר זה התפרסם גם באנגלית
 The Jewish Community of Acre in Mandatory Palestine: the Story of a Forgotten Community De Gruyter Oldenbourg, 2024 (350 p.)

עריכת ספרים 
 David Gurevich, Anat Kidron (Eds.), Exploring the Holy Land - 150 Years of the Palestine Exploration Fund. Equinox Publishing, United Kingdom. 2019

חיים אישיים
ב-1989 נישאה ענת לאיל קדרון שהיה לוחם בשייטת 13, וגם שירת בילת"ם. היא אם לשלוש בנות. המשפחה מתגוררת בצורית שבמועצה אזורית משגב.

קישורים חיצוניים
 פרופ' ענת קדרון מרצה בכירה, המכללה האקדמית תל-חי.
 פרופ' ענת קדרון החוג ללימודי ישראל אוניברסיטת חיפה.

ביאורים

הערות שוליים

קטגוריה:היסטוריוניות ישראליות
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:סגל אוניברסיטת חיפה: לימודי ישראל
קטגוריה:סגל המכללה האקדמית תל חי
קטגוריה:חיילות חיל הים
קטגוריה:יתומות צה"ל
קטגוריה:יתומי צה"ל
קטגוריה:משמר השבעה: אישים
קטגוריה:מועצה אזורית משגב: אישים
קטגוריה:ישראליות שנולדו ב-1966
קטגוריה:ישראלים שנולדו ב-1966